google/wiki40b huggingface dataset:
निचक्षु

यादवकुल

1 मनु | इला | पुरुरवस् | आयु | नहुष | ययाति | यदु | क्रोष्टु | 11 वृजिनिवन्त् | स्वाहि | रुशद्गु | चित्ररथ | शशबिन्दु | 21 पृथुश्रवस् | अन्तर | सुयज्ञ | उशनस् | शिनेयु | मरुत्त | 32 कम्बलबर्हिस् | रुक्मकवच | परावृत् | ज्यामघ | विदर्भ | 41 क्रथभीम | कुन्ति | धृष्ट | निर्वृति | विदूरथ | दशार्ह | व्योमन् | जीमूत | विकृति | भीमरथ | 51 रथवर | दशरथ | एकादशरथ | शकुनि | करम्भ | देवरात | देवक्षत्र | देवन | 61 मधु | पुरुवश | पुरुद्वन्त | जन्तु | सत्वन्त् | भीम | अन्धक | कुकुर | वृष्णि | कपोतरोमन | 80 विलोमन् | नल | अभिजित् | पुनर्वसु | उग्रसेन | कंस | 94 कृष्ण | साम्ब

पौरवकुल

1 मनु | इला | पुरुरवस् | आयु | नहुष | ययाति | पूरु | जनमेजय | प्राचीन्वन्त् | प्रवीर | 11 मनस्यु | अभयद | सुधन्वन् | बहुगव | संयति | अहंयाति | रौद्राश्व | ऋचेयु | मतिनार | तंसु | 43 दुष्यन्त | भरत | भरद्वाज | वितथ | भुवमन्यु | बृहत्क्षत्र | सुहोत्र | हस्तिन् | 53 अजमीढ | नील | सुशान्ति | पुरुजानु | ऋक्ष | भृम्यश्व | मुद्गल | 61 ब्रह्मिष्ठ | वध्र्यश्व | दिवोदास | मित्रयु | मैत्रेय | सृञ्जय | च्यवन | सुदास | संवरण | सोमक | 71 कुरु | परीक्षित १ | जनमेजय | भीमसेन | विदूरथ | सार्वभौम | जयत्सेन | अराधिन | महाभौम | 81 अयुतायुस् | अक्रोधन | देवातिथि | ऋक्ष २ | भीमसेन | दिलीप | प्रतीप | शन्तनु | भीष्म | विचित्रवीर्य | धृतराष्ट्र | 94 पाण्डव | अभिमन्यु | परीक्षित | जनमेजय

अयोध्याकुल

1 मनु | इक्ष्वाकु | विकुक्षि-शशाद | कुकुत्स्थ | अनेनस् | पृथु | विष्टराश्व | आर्द्र | युवनाश्व | श्रावस्त | 11 बृहदश्व | कुवलाश्व | दृढाश्व | प्रमोद | हरयश्व | निकुम्भ | संहताश्व | अकृशाश्व | प्रसेनजित् | युवनाश्व २ | 21 मान्धातृ | पुरुकुत्स | त्रसदस्यु | सम्भूत | अनरण्य | त्रसदश्व | हरयाश्व २ | वसुमत | त्रिधनवन् | त्रय्यारुण | 32 सत्यव्रत | हरिश्चन्द्र | रोहित | हरित | विजय | रुरुक | वृक | बाहु | 41 सगर | असमञ्जस् | अंशुमन्त | दिलीप १ | भगीरथ | श्रुत | नाभाग | अम्बरीश | सिन्धुद्वीप | अयुतायुस् | 51 ऋतुपर्ण | सर्वकाम | सुदास | मित्रसह | अश्मक | मूलक | शतरथ | ऐडविड | विश्वसह १ | दिलीप २ | 61दीर्घबाहु | रघु | अज | दशरथ | 65 राम | कुश | अतिथि | निषध | नल | 71 नभस् | पुण्डरीक | क्षेमधन्वन् | देवानीक | अहीनगु | पारिपात्र | बल | उक्थ | वज्रनाभ | शङ्खन् | 81 व्युषिताश्व | विश्वसह २ | हिरण्याभ | पुष्य | ध्रुवसन्धि | सुदर्शन | अग्निवर्ण | शीघ्र | मरु | प्रसुश्रुत | 91 सुसन्धि | अमर्ष | विश्रुतवन्त् | 94 बृहद्बल | बृहत्क्षय

अन्य राजा

25 दिवोदास (काशी) | दुर्दम (हैहय) | 29 केकय (आनव) | गाधी (कान्यकुब्ज) | अर्जुन (हैहय) | विश्वामित्र (कान्यकुब्ज) | तालजङ्घ (हैहय) | प्रचेतस् (द्रुह्यु) | सुचेतस् (द्रुह्यु) | सुदेव (काशी) | 40 दिवोदास २ (काशी) | बलि (आनव)
शोभा नायडू

शोभा नायडू भारत की प्रमुख कुचीपुडी नर्तकियों में से एक है और प्रसिद्ध स्वामी वम्पाति चिन्ना सत्यम की एक उत्कृष्ट शिष्या है। उनका नायडू का जन्म १९५६ में आंध्र प्रदेश राज्य के विशाखापत्तनम जिले के अनकापल्ली में हुआ था। उन्होंने बहुत ही कम आयु में कुचीपुड़ी की तकनीक में महारत हासिल की और नृत्य नाटकों में मुख्य भूमिका निभाई। 
उन्होंने देशभर और विदेशों में अपने गुरु के साथ प्रदर्शन किया है, सत्यभामा और पद्मावती की श्रेष्ठ भूमिका निभाई। वह एक उत्कृष्ट नर्तक भी हैं और वह कुचिपुड़ी कला अकादमी, हैदराबाद पिछले कुछ सालों से युवा छात्रों को प्रशिक्षण दे रही हैं। उन्होंने कई नृत्य-नाटकों को भी निर्देशित किया है। और कृष्ण गण सभा मद्रास से उन्हें नृत्य चूडमानी का शीर्षक भी प्राप्त हुआ है।
पीली छतरी वाली लड़की

पीली छतरी वाली लड़की, उदय प्रकाश का एक हिंदी कहानी यह एक स्त्री विमर्श है। इसमें एक युवक व एक युवती के बीच प्रेम की कहानी पेश की गई है, जिसके रास्ते में जाति व्यवस्था, सामाजिक मूल्य और उपभोक्ता संस्कृति रुकावटें हैं। लेकिन यह कहानी उससे कहीं परे तक सामाजिक-राजनीतिक विमर्श में दख़लंदाज़ी करती है। राहुल के दिल में प्यार आता है और यह प्यार विद्रोह नहीं, लेकिन दो स्तरों पर भीतरघात करता है। पहली बात कि राहुल का मर्दवादी रुख़, जिसका परिचय हमें शुरु में ही उसके कमरे में माधुरी दीक्षित के पोस्टर के प्रकरण से मिलता है, टूट-टूटकर चूर हो जाता है। बाद में दोनों का प्यार मनुवादी मान्यताओं पर आधारित और आज़ादी के बाद भारत की उपभोक्ता संस्कृति में पनपी मान्यताओं को अंदर से तोड़ने लगता है। अंत में पलायन- और यह पलायन भी भीतरघात है, समाज में प्रचलित मान्यताओं को स्पष्ट रूप से ठुकराना है। कहानी के आरंभ में बॉलीवुड है, अंत भी बॉलीवुड की तरह सुखान्त है। लेकिन समूचे विमर्श में बॉलीवूड के विपरीत स्पष्ट तात्पर्य है।इसमें वर्तमान में जो जातिगत सामाजिक अंतर विरोध और जो एक दुराव जैसी भावना बह रही है उसका बखूबी चित्रण किया गया है लेकिन लेखक की मानसिकता क्या है इसका परिचय हमें प्राप्त नहीं होता। लेखक ने यह कार्य अपने शुधी पाठकों पर छोड़ दिया है।
गिरीश पंकज

गिरीश पंकज हिन्दी के एक व्यंग्यकार हैं। इनके दस व्यंग्य संग्रह, पाँच उपन्यास समेत विभिन्न विधाओं में चालीस पुस्तकें प्रकाशित हैं। इन्हें व्यंग्य लेखन के लिए "अट्टहास सम्मान", "श्री लाल शुक्ल व्यंग्य सम्मान", "लीलारनी सम्मान" समेत अनेक सम्मान, पुरस्कार प्राप्त हुये हैं।
आरोहण मार्ग

एक आरोहण मार्ग या आरोहण पथ या चढ़ाई का रास्ता वह रास्ता होता है जिसके द्वारा एक पर्वतारोही किसी पहाड़, चट्टान, या बर्फ शिला की चोटी तक पहुँचता है। विभिन्न मार्ग नाटकीय रूप से मुश्किल और भिन्न हो सकते हैं और एक बार अगर कोई चोटी पर पहुँच भी जाये तो वहाँ पर ठहरना और अवरोहण (उतरना) मुश्किल हो सकता है। मार्ग के विकल्प महत्वपूर्ण हो सकते हैं। निर्देशक पुस्तिका, यदि उपलब्ध हो तो इसमे दिए गये मार्गों के विस्तृत चित्र और तस्वीरें सहायक सिद्ध हो सकते हैं।
कलसियां

यह कश्मीर (भारत) के राजौरी जिले के अंतर्गत स्थित एक गाँव है।
बेटा सॅटाए तारा

बेटा सॅटाए, जिसका बायर नाम भी यही (β Cet, β Ceti) है, सीटस तारामंडल का सब से रोशन तारा है और पृथ्वी से दिखने वाले सभी तारों में से ५०वाँ सब से रोशन तारा है। यह हमसे ९६ प्रकाश-वर्ष की दूरी पर स्थित है और पृथ्वी से इसका औसत सापेक्ष कांतिमान (यानि चमक का मैग्निट्यूड) +२.०४ है। आकाश के जिस क्षेत्र में यह नज़र आता है उसमें और कोई रोशन तारे नहीं हैं, जिस वजह से इसे आसानी से देखा जा सकता है।

अन्य भाषाओं में

बेटा सॅटाए को अंग्रेज़ी में कभी-कभी "डॅनॅब काइटॉस" (Deneb Kaitos) कहा जाता है। यह नाम अरबी भाषा के "अल-ज़नब अल-केतोस अल-जनूब" (ألضنب ألقيتوس ألجنوب‎) से लिया गया है जिसका अर्थ "सीटस (व्हेल) की दक्षिणी दुम" है। इसे "डिफ़्डा" (Diphda) भी कहा जाता है। यह नाम भी अरबी से लिया गया है। अरबी में इसका नाम "अद-दफ़्दा अत-तानी" (الضفدع الثاني‎) था, जिसका अर्थ "दूसरा मेंढक" है। इस नाम के सन्दर्भ में "पहला मेंढक" मीनास्य तारा (उर्फ़ फ़ुमलहौत) था।

वर्णन

बेटा सॅटाए एक K और G श्रेणियों के बीच का नारंगी दानव तारा है। औपचारिक रूप से इसे K0 III की श्रेणी दी गई है। इसकी सतह का तापमान लगभग ४,८०० कैल्विन अनुमानित किया गया है जो हमारे सूरज से ज़रा कम है। इसका द्रव्यमान हमारे सूरज के द्रव्यमान का ३ गुना है, लेकिन व्यास (डायामीटर) सूरज के व्यास का १७ गुना है। इसकी निहित चमक (निरपेक्ष कान्तिमान) हमारी सूरज की चमक की १४५ गुना अनुमानित की गई है। इस तारे की उम्र लगभग १० करोड़ वर्ष है। इसके अध्ययन से प्रतीत होता है कि कभी यह एक मुख्य अनुक्रम तारा हुआ करता था जो अब फूल रहा है और भविष्य में एक लाल दानव तारा बन जाएगा।
तुरफ़ान द्रोणी

तुरफ़ान द्रोणी (अंग्रेज़ी: Turfan Depression) या तुरपान द्रोणी (उईग़ुर: تۇرپان ئويمانلىغى, तुरपान ओयमानलीक़ी; अंग्रेज़ी: Turpan Depression) चीन द्वारा नियंत्रित मध्य एशिया के शिनजियांग क्षेत्र में स्थित ज़मीन में एक भ्रंश (फ़ॉल्ट​) के कारण बनी एक द्रोणी है। मृत सागर और जिबूती की असल झील के बाद तुरफ़ान द्रोणी में स्थित अयदिंग​ झील (ئايدىڭكۆل‎, Lake Ayding) पृथ्वी का तीसरा सब से निचला ज़मीनी क्षेत्र है। यह सूखी झील समुद्र ताल से १५४ मीटर नीचे स्थित है (यानि इसकी ऊँचाई -१५४ मीटर है)। कुछ मापों के हिसाब से यह चीन का सबसे गरम और शुष्क इलाक़ा भी है। तुरफ़ान द्रोणी तुरफ़ान शहर के इर्द-गिर्द और उस से दक्षिण में विस्तृत है।
टाइटेनियम टेट्राक्लोराइड

टाइटेनियम टेट्राक्लोराइड एक अकार्बनिक यौगिक है।
तेरे बिन (धारावाहिक)

कहानी

ये कहानी डॉ॰ अक्षय सिन्हा (गौरव खन्ना) की है, जो अपनी पत्नी विजया सिन्हा (शेफाली शर्मा) और बेटी, नीति सिन्हा (माही मिलन कननी) के साथ हंसी खुशी रहता है। विजया के पिता का सपना एक अस्पताल बनाने का रहता है, जिसे अक्षय और विजया दोनों मिल कर पूरा करते हैं और उसे मिल कर चलाते हैं। दोनों ही अपने बीते हुए कल के कारण परेशान रहते हैं।
एक दिन उनके अस्पताल में डॉ॰ नंदिनी भट्ट (खुशबू तावड़े) काम की तलाश में आती है, जिसे विजया रख लेती है। उसी समय ऑपरेशन के लिए एक और डॉक्टर की जरूरत होती है, जो देरी के कारण नहीं आए रहता है। विजया उस डॉक्टर के जगह नंदिनी को भेज देती है। नंदिनी मास्क पहने रहती है और ऑपरेशन थिएटर में आती है। अक्षय उसे कोई और डॉक्टर समझ कर देरी से आने के लिए डांटता है। बाद में दोनों एक दूसरे को देख लेते हैं। उसके बाद पता चलता है कि आठ साल पहले दोनों एक दूसरे से प्यार करते थे। नंदिनी को लगता है कि अक्षय ने उसे धोका दिया, क्योंकि आठ साल से उसने कभी मिलने तक का कोशिश नहीं किया। अक्षय उससे माफी मांगने की कोशिश करता है, पर वो चले जाती है।
इसके कुछ दिन बाद नंदिनी बगीचे में घूमने जाती है, उसी जगह विद्यालय के कुछ बच्चे खेलते रहते हैं। तभी एक लड़की गिर जाती है और उसे चोट लग जाती है। नंदिनी उसे उसके घर ले जाती है और वहाँ उसकी नानी दवाई लाती है। नंदिनी के दवाई लगाने के बाद अचानक अक्षय और विजया भी घर आ जाते हैं। तब नंदिनी को पता चलता है कि वो दोनों पति पत्नी हैं और उनकी एक बेटी भी है। इससे पहले तक उसे यही लग रहा था कि अक्षय बस उसे छोड़ कर चला गया है, पर उसने शादी भी कर ली और उसकी एक बेटी भी है, देखने के बाद उसका अक्षय के ऊपर क्रोध बहुत बढ़ जाता है।
अक्षय उसे कई बार समझाने की कोशिश करता है कि उसने उसे धोका नहीं दिया है, पर वो कारण नहीं बता पाता कि उसकी क्या मजबूरी थी। वो उसे ये नहीं बता पाता कि विजया शादी से पहले ही उसके दोस्त नीलेश के बच्चे की माँ बनने वाली थी, और नीलेश हमेशा के लिए दूर चला गया था। उसके और उसके बच्चे के लिए उसे मजबूरी में शादी करनी पड़ी थी। हालांकि अंत में मजबूरी का पता चलने के बाद वो अक्षय को माफ कर देती है और अपने प्रेमी इरफान (रोहित भारद्वाज) के साथ नई जिंदगी की शुरुआत करती है। वहीं अक्षय और विजया भी फिर से हंसी खुशी रहने लगते हैं।
दौलतनगर, गाज़ीपुर

विवरण

दौलतनगर गाज़ीपुर ज़िले के सादात ब्लाक में स्थित है यह सादात रेलवे स्तेशन से पूर्व में है गाव के उत्तर में शीतला मा का मन्दिर है- गाँव का डाकघर मनबोध चौबे के घर है यहाँ काली माँ, बरम बाबा तथा मरि माँ का मन्दिर है।
राजेश्वरी सुंदर राजन

जीवनी

राजन का जन्म बॉम्बे में हुआ था, जिसे अब मुम्बई के रूप में जाना जाता है। उनकी प्रारंभिक कॉलेज शिक्षा बॉम्बे विश्वविद्यालय में हुई, जहाँ से उन्होंने 1969 में अंग्रेजी में बैचलर ऑफ़ आर्ट्स (बीए) की डिग्री और 1971 में मास्टर ऑफ़ आर्ट्स (एमए) की डिग्री प्राप्त की। बाद में, उन्होंने जॉर्ज वॉशिंगटन यूनिवर्सिटी, वाशिंगटन डीसी से अंग्रेजी में डॉक्टरेट की डिग्री हासिल की और पीएचडी की उपाधि प्राप्त की। 
भारत में एक व्याख्याता के रूप में काम करने के बाद वह यूनाइटेड किंगडम चली गईं, जहाँ वह वोल्फसन कॉलेज में फेलो थीं और फिर ऑक्सफ़र्ड विश्वविद्यालय में अंग्रेजी में रीडर के रूप में काम किया। नई दिल्ली में, नेहरु स्मारक संग्रहालय एवं पुस्तकालय और महिला विकास अध्ययन केंद्र (सीडब्ल्यूसी) में सीनियर फेलो के रूप में उनके कार्यरत रही हैं। उन्होंने ओबेरिन कॉलेज, ओहायो में शैंसी विजिटिंग प्रोफेसर के रूप में भी काम किया है। 
राजन ने स्वतंत्र भारत में राष्ट्रवादी मुद्दों के संबंध में लिंग, उत्तर औपनिवेशिकता और संस्कृति के मुद्दों पर बहस की है। उनके शोध कार्य में उन्नीसवीं शताब्दी के संयुक्त ब्रिटेन के अंग्रेजी साहित्य को शामिल किया गया है, जिसमें एंग्लोफोन पोस्टकोलोनियल अवधि का साहित्य भी शामिल है। उनके संपादन कार्य में भारतीय नारीवाद के मुद्दे शामिल हैं। वह इंटरवेंशन की एक संयुक्त संपादक भी हैं, जो पोस्टकोलोनियल अध्ययनों की एक अंतरराष्ट्रीय पत्रिका है। सती प्रथा (१९९०) पर उनका निबंध येल जर्नल ऑफ क्रिटिसिज्म में छपा था और उनकी पुस्तक द ली ऑफ द लैंड (१९९२) आजादी के बाद के अंग्रेजी अध्ययनों पर आधारित है। उन्होंने द क्राइसिस ऑफ़ सेकुलरिज़्म इन इंडिया (2006) के सह-संपादक के रूप में काम किया है।
ख़ान तेन्ग्री

ख़ान तेंग्री (Khan Tengri; किरगिज़: Хан-Теңири) तियान शान पर्वत शृंखला का दूसरा सबसे ऊँचा पर्वत है। यह मध्य एशिया में क़ाज़ाक़स्तान, किर्गिज़स्तान और चीन की सीमा पर इसिक कुल झील से पूर्व में स्थित है। इसके शिखर की ऊँचाई ६,९९५ मीटर (२२,९४९ फ़ुट) है। उइग़ुर भाषा में इसके नाम का अर्थ 'आकाश ख़ान (राजा)' है। प्राचीनकाल में तुर्की लोगों के मूल धर्म में तेन्ग्री आकाश के देवता का नाम था।
पर्वतारोहन करने वालों में ७,००० मीटर से अधिक ऊँचे पहाड़ों की ख़ास मान्यता होती है। ख़ान तेंग्री पर हिमानी की वजह से इसका बर्फ़-समेत शिखर ७,०१० मीटर तक उठ जाता है इसलिए बहुत से लोग इसे एक 'सात-हज़ारी पर्वत' मानते हैं हालांकि मूल रूप से इसकी ऊँचाई उस से कुछ ५ मीटर कम है। तियान शान शृंखला में केवल ७,४३९ मीटर का जेन्गिश चोकुसु ही इस से अधिक ऊँचा है।
कार्बन माइक्रोफोन

कार्बन माइक्रोफोन (अंग्रेज़ी: Carbon microphone) अथवा बटन माइक्रोफोन एक प्रकार का माइक्रोफोन, अर्थात् एक ऐसा यंत्र है जो ध्वनि तरंगों को विद्युत संकेतों में बदलता है।
एक कार्बन माइक्रोफोन एक कैप्सूल या बटन का प्रयोग करता है, जिसमें धातु की दो प्लेटों के बीच कार्बन कणिकाएं दबी हुई होती हैं। धातु की इन प्लेटों के पार एक वोल्टेज लागू किया जाता है, जिससे विद्युत-प्रवाह की एक छोटी-सी मात्रा कार्बन से होकर प्रवाहित होती है। इनमें से एक प्लेट, मध्यपट, संयोगित ध्वनि तरंगों के साथ कंपित होती है और कार्बन में बदलता हुआ दाब लागू करती है। यह बदलता हुआ दाब इन कणिकाओं को विरुपित कर देता है, जिससे आसन्न कणिकाओं के प्रत्येक जोड़े के बीच का संपर्क-क्षेत्र में परिवर्तित होता है और जिससे कणिकाओं के द्रव्यमान के विद्युतीय प्रतिरोध में परिवर्तन करता है। प्रतिरोध में परिवर्तन माइक्रोफोन से होकर प्रवाहित हो रहे संबंधित विद्युत-प्रवाह में परिवर्तन करता है, जिससे विद्युतीय संकेत उत्पन्न होते हैं। किसी समय कार्बन माइक्रोफोनों का प्रयोग टेलीफोनों में आम था। इनमें ध्वनि पुनरुत्पादन की गुणवत्ता बहुत ही निम्न होती है और इसकी आवृत्ति प्रतिक्रिया श्रेणी बहुत सीमित होती है, लेकिन ये बहुत शक्तिशाली उपकरण होते हैं। कार्बन की गेंदों का प्रयोग करनेवाला 1880 का बॉडेट माइक्रोफोन कणिका कार्बन बटन माइक्रोफोन जैसा ही एक आविष्कार था।
यद्यपि इसका पेटेंट एडिसन को १८७७ के मध्य में मिला था, डेविड हॉजेज़ इसका सफल उदाहरण कई वर्षों पूर्व कर प्रदर्शित कर चुके थे और विज्ञान के इतिहासकार उन्हें जी इसका आविष्कारक मानते हैं।
मध्य प्रदेश यूथ कांग्रेस

मध्य प्रदेश यूथ कांग्रेस या एम.पी यूथ कांग्रेस, भारतीय यूथ कांग्रेस की प्रदेश टुकड़ी है। कुणाल चौधरी, मध्यप्रदेश यूथ कांग्रेस के अध्यक्ष हैं।
ध्रुपद केन्द्र भोपाल

इतिहास

ध्रुपद केन्द्र का निर्माण मध्य प्रदेश सरकार ने भोपाल में 1981 में कराया था। यह एक हिन्दी कवि अशोक वाजपेयी और फिल्म निर्माता मणि कौल के प्रयास द्वारा हुआ। केन्नेस फिल्म उत्सव के दौरान यह मिले।
२८३५ ईसा पूर्व

२८३५ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २८३५ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
दीना वाडिया

जीवन परिचय

दीना का जन्म १५ अगस्त १९१९ को लन्दन में हुआ था। 1929 में गंभीर बीमारी के बाद जिन्ना की पत्नी की मृत्यु हो गई, जिसके बाद जिन्ना बहुत दुखी रहने लगे। ऐसे में उन्‍हें अपनी बहन फातिमा जिन्ना का सहयोग मिला। फातिमा ने ही जिन्ना की बेटी का पालन पोषण किया।
जिन्‍ना से दीना के सम्बन्ध उस समय खराब हो गए जब उन्‍हें 17 साल की उम्र में एक भारतीय पारसी नेविली वाडिया से प्‍यार हो गया। यह जिन्‍ना को बिल्‍कुल बर्दाश्‍त नहीं हुआ किन्तु दीना ने नेविली वाडिया का साथ चुना। जिन्‍ना को उनके पारसी होने से दिक्‍कत थी, जबकि उनकी पत्‍नी और दीना की मां रति एक पारसी थीं और खुले विचारों वाली थीं।
भारत विभाजन के बाद दीना अपने परिवार के साथ भारत में ही रह गईं, जबकि जिन्ना पाकिस्तान चले गए। दीना और नेविली वाडिया दोनों मुंबई में रहते थे। बाद में उनका भी तलाक हो गया। 1948 में जिन्‍ना की मृत्यु के बाद दीना पहली बार पाकिस्‍तान गईं और उसके बाद 2004 में भी गईं। साथ में उनके बेटे नुस्‍ली वाडिया और पोते भी थे।
कराची में अपने पिता के मकबरे पर जाने के बाद दीना ने एक किताब भी लिखी थी और उसे अपनी जिंदगी का सबसे कटु अनुभव बताया था।
जैस्मिन राइस

जैस्मिन राइस (थाई: ข้าวหอมมะลิ; उच्चारण: [kʰâo hɔ̌ːm malíʔ]), जिसे कई बार थाई खुश्बूदार चावल भी कहते हैं, चावल की एक लंबा-दाना किस्म है, जिसमें एक नट्टी खुश्बू और पैन्डेनस एमारिफोलियस जैसा फ्लेवर होता है, जो २-एसिटाइल-१-पायरोलाइन के कारण होता है। जैस्मिन राइस मूलतः थाइलैंड से होता है। इसकी खोज काओ होर्म माली १०५ किस्म के रूप में की गई ही (KDML105) जिसे सनथोर्न सीहैनेरन, थाइलैंड के चाचोएन्गसाओ प्रान्त की कृषि मंत्रालय के एक अधिकारी ने १९५४ में की थी। इसके दाने पकने पर चिपक जाते हैं, हालांकि अपेक्षाकृत काफी कम चिपकते हैं, क्योंकि इसमें अन्य किस्मों की अपेक्षा एमाइलोपेक्टिन काफी कम होता है।
अंकुरण

कच्चा या पकाकर खाने के लिये बीजों से छोटे-छोटे पौधे जन्माना अंकुरण कहलाता है। अंकुरण द्वारा किसी भी ऋतु में सलाद प्राप्त की जा सकती है। इसके अलावा अंकुरण घर पर या औद्योगिक रूप से किया जा सकता है। अंकुरित खाद्य पूर्वी एशियाई देशों में प्रमुखता से खाया जाता है। माल्ट बनाने के लिये जौ का बड़े पैमाने पर अंकुरण किया जाता है।

अन्य अर्थ

उगना, अँखुआ, कली, नुकीला भाग, पोधे का आरंिभक रूप।
गुलाम मोहम्मद शेख

प्रारम्भिक जीवन

शेख का जन्म 1937 में सुरेंद्रनगर, गुजरात, भारत में हुआ। उन्होंने ललित कला संकाय, बड़ोदा एवं रॉयल कॉलेज ऑफ आर्ट, लंदन में चित्रकला का अध्ययन किया।

कैरियर (पेशा)

गुलाम ने 1960 में अपने कैरियर की शुरूआत की जब वे ललित कला संकाय, एम.एस. विश्वविद्यालय, बड़ोदा में एक शिक्षक के रूप में शामिल हुए. उनके शिक्षण पदों में ललित कला संकाय, बड़ोदा में कला के इतिहास (1960-63 और 1967-81) का अध्यापन करना एवं ललित कला संकाय, बड़ोदा में चित्रकला के प्राध्यापक के रूप में पढ़ाना (1982-1993) शामिल हैं। 1987 एवं 2002 में वे शिकागो कला संस्थान में एक अभ्यागत कलाकार (विजिटिंग आर्टिस्ट) एवं सिविटेल्ला रैनियेरी केन्द्र, अंबरटाइड, इटली (1998), पेन्सिलवेनिया विश्वविद्यालय (2002) एवं मोंटाल्वो, कैलिफोर्निया (2005) में अपने निवास के दौरान एक लेखक/कलाकार रहे हैं। 
भारतीय कला की दुनिया में शेख चार से अधिक दशकों तक एक प्रमुख हस्ती (शख्सियत) रहे हैं। उन्होंने पूरी दुनिया में प्रमुख प्रदर्शनियों में भाग लिया है और उनकी कृतियाँ नई दिल्ली में आधुनिक कला की राष्ट्रीय दीर्घा (गैलरी), लंदन में विक्टोरिया एवं अल्बर्ट संग्रहालय एवं सेलम, संयुक्त राज्य अमेरिका के पीबॉडी एसेक्स संग्रहालय सहित निजी एवं सार्वजनिक संकलनों (संग्रहों) में प्रदर्शित की गई हैं। गुलाम न केवल एक कलाकार के रूप में बल्कि एक शिक्षक एवं लेखक के रूप में भी सक्रिय रहे हैं। 
1937 में सुरेंद्रनगर, गुजरात में जन्मे, शेख ने बड़ौदा को अपने शहर के रूप में अपनाया. उन्होंने बड़ोदा के जख्म को अपना जख्म समझा एवं अपनी कृतियों में उसका वर्णन किया। चैतन्य संब्रनी लिखते हैं कि "शेख की कला वह है जो अपने स्वभाव से ही वर्णन करने का काम करती है और इसलिए संसार का पुनः सृजन करती है। इस विवरणात्मक एवं संसार का मान-चित्रण करने के कार्य के बीच एक गहरा संबन्ध है जो बोलने वाले पात्र को दुनिया को अपनी कहकर संबोधित करने की संभावना प्रदान करता है". हाल ही में शेख मैप्पा मुंडी (Mappa Mundi) श्रृंखला पर काम कर रहे थे जहाँ वे नए क्षितिज को परिभाषित करते हैं और उसमें अपने आप को तलाशने पर विचार करते हैं। शेख लघु पुण्य स्थलों से प्रेरित इस व्यक्तिगत जगत का अर्थ लगाते हैं जहाँ जहाँ वे दर्शकों को अपने मैप्पा मुंडी (दुनिया का मध्य यूरोपीय नक्शा) का निर्माण करने के लिये को आजादी का इस्तेमाल करने को अनुप्रेरित करते हैं। साहित्यिक परंपरा खासकर सूफी मत (सूफीवाद) की उनकी गहरी समझ उन्हें अपनी रचनाओं में दृश्यात्मक या चित्रात्मक दोहों (शेरों) की सृष्टि में सक्षम बनाती है।

व्यक्तिगत जीवन‍

गुलाम मोहम्मद शेख अपनी कलाकार पत्नी नीलिमा के साथ, बड़ोदरा, भारत में रहते हैं।
मिलन (1995 फ़िल्म)

संक्षेप

राजा (जैकी श्रॉफ) एक छोटा सा तस्कर है। उसकी प्रेमिका, प्रिया (मनीषा कोइराला) इस बात को स्वीकार नहीं करती है और उसे अपनी तस्करी गतिविधियों को छोड़ने और पुलिस को जानकारी को देने के लिए आश्वस्त करती है। वह ऐसा करता है, लेकिन उसे ऐसी हत्याकांड में फँसा दिया जाता जो उसने नहीं किया था। जब वह अदालत में न्याय को खुद को सौंपने का फैसला करता है, तो उसे हत्या का दोषी पाया जाता है और जेल की सजा सुनाई जाती है। जेल में वह और अधिक समस्याओं का सामना करता है, और जिंदा रहने के लिए अपना पूरा जोर लगाना पड़ता है। प्रिया को राजा के पूर्व तस्करी सहयोगी, जिनमें भ्रष्ट पुलिस अधिकारी शामिल हैं, उसे लक्षित कर रहे हैं और कोई भी उसकी देखभाल करने में सक्षम नहीं है। आखिर में राजा जेल से बच निकलता है और उसे उस मास्टरमाइंड के पास जाना होगा जिसने उसे फँसाया और अपनी प्रेमिका को बचाना होगा।
सन्त सिंगाजी

जीवन परिचय

सिंगाजी का जन्म ग्राम खजूरी  जिला बड़वानी मध्यप्रदेश मे हुआ।    का नामकरण उन्ही के नाम पर किया गया है। सिंगाजी मध्य प्रदेश में खांडवा से 28 मील उत्तर पूर्व में हरसूद तहसील का एक छोटा गाँव है। हरसूद का निर्माण हर्षवर्धन द्वारा किया गया था। इसी गाँव में सिंगाजी एक सामान्य गोपाल या अहीर परिवार में जन्मे थे। 16वीं शताब्दी में सिंगाजी की प्रतिभा से प्रेरित होकर गाँव के जमींदार ने उन्हें अपना सरदार नियुक्त कर दिया था। सिंगाजी ने बारह साल जमींदार की सेवा की तथा अपनी आध्यात्मिक करामाती शक्तियों से जमींदार के लिए कई लड़ाइयों में विजय भी प्राप्त की। कुछ स्रोतों के अनुसार उन्होने भामागढ़ के राजा के पत्रवाहक का कार्य भी किया था। परंतु कालांतर में उन्होने सन्यास ले लिया व तपस्वी बन गए। 40 वर्ष की आयु में उनकी मृत्यु हो गयी।

व्यापक मान्यता

संत सिंगाजी को 16वीं या 17वीं शताब्दी के काल का माना जाता है। कहा जाता है कि सिंगाजी एक कवि व करामाती संत थे। समूचे मध्य प्रदेश में अनेकों स्थानों पर सिंगाजी के डेरे व समाधियाँ बनी हुयी हैं जहां पर मेलों का आयोजन भी किया जाता है। कवि संत सिंगाजी के आध्यात्मिक गीत आज तक गए जाते हैं।

संत सिंगाजी जलाशय परियोजना

नर्मदा जलविद्युत विकास निगम द्वारा नर्मदा नदी परi विकसित की गयी नर्मदा सागर परियोजना में संत सिंगाजी जलाशय भी परियोजना का भाग है जी 913 वर्ग मीटर में फैला है। यह भारत का सबसे बड़ा व एशिया का दूसरा सबसे बड़ा जलाशय है। यहाँ पर सिंगाजी की पावन समाधि का भी निर्माण किया गया है।सिंगाजी परियोजना की अनुमानित लागत 5 करोड़ है।
लाला रतन चन्द्र

लाला राजा रतन चन्द्र मुग़ल शासक फर्रुख़ सियर के दीवान (१७१३-१७१९) थे। १७१२ में इन्हें राजा की उपाधि मिली।
लाल राजा रतन चन्द्र का जन्म सुप्रसिद्ध अग्रवाल जाति में सन् 1665 में हुआ था। इनके पिता लाला जयलाल सिंह गोयल आढ़त के बड़े व्यापारी थे। रतन चन्द पिता के साथ काम करते थे। वह बहुत कुशाग्रबुद्धि और हिसाब किताब में माहिर थे। उनकी यह ख्याति सुनकर सैयद बंधुओं ने उन्हें अपना खज़ांची नियुक्त कर लिया।
चिम्बरोजी

यह एक प्रमुख ज्वालामुखी हैं।

भौगोलिक स्थिती

== ऊंचाई (मीटर में)==6267m
२०६८ ईसा पूर्व

२०६८ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २०६८ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
अज्ञान

अज्ञान - वस्तु के ज्ञान का अभाव। अज्ञान दो प्रकार का हो सकता है- एक वस्तु के ज्ञान का अत्यंत अभाव, जैसे सामने रखी वस्तु को न देखना; दूसरा वस्तु के वास्तविक स्वरूप के स्थान पर दूसरी वस्तु का ज्ञान। प्रथम अभावात्मक और दूसरा भावात्मक ज्ञान है। इंद्रियदोष, प्रकाशादि उपकरण, अनवधानता आदि के कारण अज्ञान उत्पन्न होता है।
न्याय दर्शन में अज्ञान आत्मा का धर्म माना गया है। सौतांत्रिक वस्तु के ऊपर ज्ञानाकार के आरोपण को अज्ञान कहते हैं। माध्यमिक दर्शन में ज्ञान मात्र अज्ञानजनित है।
भावात्मक अज्ञान सत्य नहीं है क्योंकि उसका बोध हो जाता है। यह असत्य नहीं भी है क्योंकि रज्जु में सर्पादि ज्ञान से सत्य भय उत्पन्न होता है। अतएव वेदांत में अज्ञान अनिर्वचनीय कहा गया है।
सांसारिक जीवन के अज्ञान के अतिरिक्त भारतीय दर्शन में अज्ञान को सृष्टि का आदि कारण भी माना गया है। यह अज्ञान प्रपंच का मूल कारण है। उपनिषदों में प्रपंच को इंद्र की माया का नाना रूप माना गया है। माया के आवरण को भेदकर आत्मा या ब्रह्म का सद्ज्ञान प्राप्त करने का उपदेश दिया गया है। बौद्ध दर्शन में भी अविद्या अथवा अज्ञान से प्रतीत्य समुत्पन्न संसार की उत्पत्ति बतलाई गई है। अद्वैत-वेदांत में अज्ञान को आत्मा के प्रकाश का बाधक माना गया है। यह अज्ञान जान-बूझकर नहीं उत्पन्न होता, अपितु बुद्धि का स्वाभाविक रूप है। दिक्‌, काल और कारण की सीमा में संचरण करने वाली बुद्धि अज्ञानजनित है, अत बुद्धि के द्वारा उत्पन्न ज्ञान वस्तुत अज्ञान ही है। इस दृष्टि से अज्ञान न केवल वैयक्तिक सत्ता है अपितु यह एक व्यक्ति निरपेक्ष शक्ति है, जो नामरूपात्मक जगत्‌ तथा सुखदुखादि प्रपंच को उत्पन्न करती है। बुद्धि से परे होकर तत्साक्षात्कार करने पर इस अज्ञान का विनाश संभव है।
घराना-संगीत

घराना, भारतीय शास्त्रीय संगीत और नृत्य की वह परंपरा है जो एक ही श्रेणी की कला को कुछ विशेषताओं के कारण दो या अनेक उप श्रेणियों में बाँटती है।
घराना (परिवार,कुटुंब), हिंदुस्तानी शास्त्रीय संगीत की विशिष्ट शैली है, क्योंकि हिंदुस्तानी संगीत बहुत विशाल भौगोलिक क्षेत्र में विस्तृत है, कालांतर में इसमें अनेक भाषाई तथा शैलीगत बदलाव आए हैं।
इसके अलावा शास्त्रीय संगीत की गुरु-शिष्य परंपरा में प्रत्येक गुरु वा उस्ताद अपने हाव-भाव अपने शिष्यों की जमात को देता जाता है।
घराना किसी क्षेत्र विशेष का प्रतीक होने के अलावा, व्यक्तिगत आदतों की पहचान बन गया है, यह परंपरा ज़्यादातर संगीत शिक्षा के पारंपरिक तरीके तथा संचार सुविधाओं के अभाव के कारण फली-फूली, क्योंकि इन परिस्थितियों में शिष्यों की पहुँच संगीत की अन्य शैलियों तक बन नहीं पाती थी।